తలసాని గెలుపు నల్లేరు పై నడకేనా..?
Sun Jan 16 2022 09:16:09 GMT+0530 (IST)
వచ్చే ఎన్నికల్లో మంత్రి తలసాని శ్రీనివాస్ యాదవ్ జాక్ పాట్ కొట్టనున్నారా..? సనత్నగర్ నుంచి ఆయన గెలుపు నల్లేరు పై నడకగా మారనుందా..? ప్రతిపక్షాల నుంచి గట్టి ప్రత్యర్థిని పోటీలో లేకుండా చేసుకున్నారా..? పలు అభివృద్ధి పనులతో మరోసారి గెలుపునకు బాటలు వేసుకుంటున్నారా..? ఈ ప్రశ్నలన్నింటికీ పొలిటికల్ విశ్లేషకులు అవుననే సమాధానం ఇస్తున్నారు.
సనత్ నగర్ నియోజకవర్గం నుంచి రెండు సార్లు వరుసగా గెలిచిన తలసాని హ్యాట్రిక్ విజయంపై గురి పెట్టారు. మోండా డివిజన్ నుంచి కార్పొరేటర్ గా రాజకీయ జీవితం ప్రారంభించారు తలసాని. టీడీపీ తరపున సికింద్రాబాద్ నియోజకవర్గం నుంచి పోటీ చేసి 1994 99 ఎన్నికల్లో విజయ బావుటా ఎగురవేశారు. చంద్రబాబు హయాంలో పర్యాటక శాఖ మంత్రిగా పని చేశారు.
తెలంగాణ ఉద్యమం తీవ్రంగా ఉన్న సమయంలో కూడా సమైక్యవాదానికే కట్టుబడ్డారు తలసాని. ఆ ప్రభావం 2004 అసెంబ్లీ ఎన్నికల్లో స్పష్టంగా కనిపించింది. ఆ ఎన్నికలో టీఆర్ఎస్ అభ్యర్థి పద్మారావు చేతిలో ఓడిపోయారు. తెలంగాణ ఉద్యమం నేపథ్యంలో టీఆర్ఎస్ ఎమ్మెల్యేలు రాజీనామా చేసి ఉప ఎన్నికలకు వెళ్లినపుడు 2008లో మళ్లీ అనూహ్యంగా గెలుపొందారు. మళ్లీ ఏడాది తిరగకుండానే 2009 ఎన్నికల్లో పద్మారావు చేతిలో పరాజయం పొందారు.
2014లో ప్రత్యేక తెలంగాణ రాష్ట్రం ఏర్పడిన తర్వాత సనత్ నగర్ నియోజకవర్గానికి మారిపోయారు. టీడీపీ నుంచి పోటీ చేసి టీఆర్ఎస్ అభ్యర్థి దండె విఠల్ కాంగ్రెస్ అభ్యర్థి మర్రి శశిధర్ రెడ్డిని ఓడించారు. దతనంతర పరిణామాల నేపథ్యంలో టీఆర్ఎస్ లో చేరారు. గులాబీ పార్టీలో చేరిన వెంటనే మంత్రి పదవి చేపట్టారు. దీనిపై తీవ్ర విమర్శలు వ్యక్తం అయినా ప్రజలు మళ్లీ 2018లో తలసానిని గెలిపించారు. టీడీపీ అభ్యర్థి కూన వెంకటేశ్ గౌడ్ ను ఓడించి మరోసారి కేసీఆర్ కేబినెట్లో మంత్రి పదవి పొందారు.
తలసాని వచ్చే ఎన్నికల్లో కూడా తన గెలుపును సునాయాసం చేసుకున్నారు. ఎందుకంటే రెండు సార్లు తనకు పోటీగా నిలిచిన ప్రత్యర్థులు ఇప్పుడు బరిలో లేకపోవడమే కారణం. పొత్తులో భాగంగా క్రితం ఎన్నికల్లో టీడీపీకి టికెట్ వదిలేసుకున్న కాంగ్రెస్ అభ్యర్థి మర్రి శశిధర్ రెడ్డి ఈసారి వయసు రీత్యా పోటీ చేయకపోవచ్చు. టీడీపీ నుంచి పోటీ చేసిన వెంకటేశ్ గౌడ్ ఇప్పుడు టీఆర్ఎస్ లోనే ఉన్నారు.
అంతకుముందు ఎన్నికల్లో తనకు గట్టి పోటీ ఇచ్చిన టీఆర్ఎస్ అభ్యర్థి దండె విఠల్ ఇప్పుడు ఎమ్మెల్సీగా ఉన్నారు. ఇలా పాత ప్రత్యర్థులందరూ సైడయిపోవడంతో ఆయన కొత్త ముఖంతో కొట్లాడాల్సి రావొచ్చు.. గెలుపు సునాయాసం చేసుకోవచ్చు అని భావిస్తున్నారట. చూడాలి మరి ఏం జరుగుతుందో..!
TAGS: talasani srinivas yadav talasani srinivas yadav trs paty talasani srinivas yadav comments telangana kcr
talasani gelupu nalleru pai nadakena..?
Sun Jan 16 2022 09:16:09 GMT+0530 (IST)
vache ennikallo mantri talasani srinivas yadav jak pat kottanunnara..? sanatnagar nunchi aayana gelupu nalleru pai nadakaga maranunda..? pratipakshaala nunchi gatti pratyarthini potilo lekunda chesukunnara..? palu abhivruddhi panulatho marosari gelupunaku baatalu vesukuntunnara..? ee prasnalannintiki political vislaeshakulu avunane samadhanam istunnaru.
sanat nagar niyojakavargam nunchi rendu saarlu varusagaa gelichina talasani hatrick vijayampai guri pettaaru. monda division nunchi carporator gaa rajakeeya jeevitam praarambhinchaaru talasani. tdp tarapuna sikindrabad niyojakavargam nunchi poty chesi 1994 99 ennikallo vijaya bavuta eguravesaaru. chandrababu hayamlo paryaataka saakha mantrigaa pani chesaru.
telamgaana udyamam teevramgaa unna samayamlo kuudaa samaikyavaadaanike kattubaddaaru talasani. aa prabhaavam 2004 assembley ennikallo spashtamgaa kanipinchindi. aa ennikalo trs abhyarthi padmaaraavu chetilo odipoyaaru. telamgaana udyamam nepathyamlo trs emmelyelu rajinama chesi upa ennikalaku vellinapudu 2008loo malli anoohyamgaa gelupondaaru. malli edaadi tiragakundaane 2009 ennikallo padmaaraavu chetilo parajayam pondaaru.
2014loo pratyeka telamgaana rashtram erpadina tarvaata sanat nagar niyojakavargaaniki maaripoyaaru. tdp nunchi poty chesi trs abhyarthi dande vital congress abhyarthi marri sasidhar reddini odinchaaru. datanantara parinaamaala nepathyamlo trs loo cheraaru. gulabi paartiiloo cherina ventane mantri padavi chepattaru. deenipai teevra vimarsalu vyaktam aina prajalu malli 2018loo talasaanini gelipinchaaru. tdp abhyarthi kuuna venkatesh goud nu odinchi marosari kcr kebinetlo mantri padavi pondaaru.
talasani vache ennikallo kuudaa tana gelupunu sunayasam chesukunnaru. endukante rendu saarlu tanaku potiigaa nilichina pratyarthulu ippudu barilo lekapovadame kaaranam. pottulo bhagamga kritam ennikallo tdpk ticket vadilesukunna congress abhyarthi marri sasidhar reddi eesaari vayasu reetya poty cheyakapovachhu. tdp nunchi poty chesina venkatesh goud ippudu trs lone unnaaru.
antakumundu ennikallo tanaku gatti poty ichina trs abhyarthi dande vital ippudu emmelsiga unnaaru. ilaa paata pratyarthulandaruu saidayipovadamto aayana kotta mukhamtho kotladalsi ravochu.. gelupu sunayasam chesukovachhu ani bhaavistunnaarata. chudali mari yem jarugutundo..!
TAGS: talasani srinivas yadav talasani srinivas yadav trs paty talasani srinivas yadav comments telangana kcr